15/09/2021 | Administración Autonómica
Xunta de Galicia
Vicepresidencia segunda e Consellería de Economía, Empresa e Innovación
Xefatura Territorial da Coruña
Servizo de Enerxía e Minas
Resolución do 8 de setembro do 2021 da X. T. da Coruña pola que se concede a autorización admtva. previa, de construción e DUP, en concreto, da instalación de distribución eléctrica no concello de Ordes (expediente-e.: IN407A 2020/200-1)

Resolución do 8 de setembro do 2021 da Xefatura Territorial da Coruña, pola que se concede a autorización administrativa previa, de construción e declaración de utilidade pública, en concreto, dunha instalación de distribución eléctrica no concello de Ordes (expediente-e.: IN407A 2020/200-1) Expediente-e.: IN407A 2020/200-1. Promotor: UFD Distribución Electricidad S. A. Instalación: instalación telecontrol MEI809 (APOIO 54-2), no lugar das Mullerías. Concello: Ordes. FEITOS: 1) O 14 de decembro do 2020, a empresa promotora solicitou a autorización administrativa previa, a autorización administrativa de construcción e a declaración de utilidade pública da dita instalación de distribución eléctrica, coa fin de mellorar a rede de distribución de media tensión existente, por medio da instalación dunha chave telecontrolada para axeitar a instalación aos criterios de arquitectura da rede e mellorar a calidade e fiabilidade da subministración. Achegan o proxecto que inclúe memoria, planos e orzamento, ao abeiro do artigo 123 do Real decreto 1955/2000 que abrangue os seguintes documentos: â Proxecto de execución nomeado: instalación telecontrol MEI809 (apoio 54- 2). 2) O proxecto someteuse ao trámite de información pública mediante resolución publicada nos seguintes medios: – Acordo de información pública: 18 de maio do 2021. – DOG: 10 de xuño do 2021. – BOP: 25 de maio do 2021. – Xornal La Voz de Galicia: 10 de xuño do 2021. – Taboleiro de anuncios do Concello: segundo certificado municipal do secretario do Concello de Ordes de data 2 de xullo do 2021.3) Durante o período no que se someteu o proxecto ao trámite de información pública non se presentou ningunha alegación, reclamación ou suxestión relacionada coa documentación obxecto de publicación.4) Solicitouse o preceptivo informe ás distintas administracións, organismos ou, de ser o caso, empresas de servizo público ou de servizos de interese xeral afectadas, isto é, a Agencia Estatal de Seguridad Aérea-Mº de Transportes, Mobilidad y Agenda Urbana e o Concello de Ordes. A empresa promotora manifestou a súa conformidade co condicionado establecido polo organismo afectado do concello. A día desta Resolución, non consta no expediente resposta do organismo afectado, é dicir, AESA, á solicitude do condicionado solicitado.5) Os servizos técnicos da Xefatura Territorial emitiron un informe favorable sobre a solicitude de autorización. CONSIDERACIÓNS LEGAIS E TÉCNICAS: 1. O xefe territorial é competente para resolver este expediente segundo o Decreto 9/2017, do 12 de xaneiro, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia e o artigo 39 a) do Decreto 230/2020, do 23 de decembro (DOG do 11 de xaneiro do 2021), polo que se establece a estrutura orgánica da Vicepresidencia Segunda e Consellería de Economía, Empresa e Innovación.2. Lexislación de aplicación:  Lei 39/2015, do 1 de outubro, do procemento administrativo común das administracións públicas (BOE núm.236, do 2 de outubro do 2015).  Lei 40/2015, do 1 de outubro, de réxime xurídico do sector público (BOE núm.236, do 2 de outubro do 2015).  Lei 24/2013, do 26 de decembro, do sector eléctrico (BOE núm.310, do 27 de decembro do 2013).  Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 27 de decembro do 2000).  Real decreto 223/2008, do 15 de febreiro, polo que se aproban o Regulamento sobre condicións técnicas e garantías de seguridade en instalación eléctricas de alta tensión e as súas instrucións técnicas complementarias ITC-LAT 01 a 09 (BOE núm.68, do 19 de marzo do 2008).  Real decreto 337/2014, do 9 de maio, polo que se aproban o Regulamento sobre condicións técnicas e garantías de seguridade en instalación eléctricas de alta tensión e as súas instrucións técnicas complementarias ITC-RAT 01 a 23 (BOE núm.139, do 9 de xuño do 2014).  Real decreto 842/2002, do 2 de agosto, polo que se aproba o Regulamento electrotécnico para baixa tensión (BOE núm.224, do 18 de setembro do 2002).  Real decreto 2563/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia en materia de industria, enerxía e minas (BOE núm.246, do 14 de outubro do 1982).  Decreto 9/2017, do 12 de xaneiro, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia (DOG núm.22, do 1 de febreiro do 2017).  Lei do 16 de decembro de 1954, sobre expropiación forzosa (BOE núm.351, do 17 de decembro do 1954).  Decreto do 26 de abril de 1957, polo que se aproba o regulamento da Lei de expropiación forzosa (BOE núm.160, do 20 de xuño do 1957). 3. Características técnicas: Instalacións de media tensión: â Instalación dunha chave telecontrolada no apoio número 54-2 da LMTA. MEI809. Substitución do apoio existente por outro de tipo celosía C-14/1000-H35-CAIII con retensado dos vans adxacentes.4. Na visita de campo realizada para examinar o lugar da instalación non se apreciou, nos predios sometidos a expropiación, ningunha das limitacións á constitución da servidume sinaladas no artigo 58. a) da Lei 24/2013, do 26 de decembro, do sector eléctrico.5. No expediente consta un informe favorable dos servizos técnicos desta Xefatura Territorial. Consonte con todo o sinalado, RESOLVO: A) Conceder a autorización administrativa previa, a autorización administrativa de construción e a declaración de utilidade pública, en concreto, da dita instalación de distribución eléctrica. B) A instalación executarase no prazo dun ano, contado a partir da data de ocupación dos terreos. A declaración de utilidade pública leva implícita a necesidade de ocupación dos bens e de adquisición dos dereitos afectados e implicará a urxente ocupación, para os efectos do artigo 52 da Lei de expropiación forzosa. C) Para a posta en funcionamento da instalación autorizada, deberá achegar ante esta Xefatura Territorial unha solicitude coa cal xuntará a seguinte documentación:  As declaracións de conformidade relativas ao material ou equipamento e as certificacións ou homologacións, se procede.  Un certificado do/a director/a da montaxe no que se garantirá o cumprimento das especificacións do proxecto e prescripcións complementarias, se as houber, así coma das regulamentacións e normas axeitadas para a montaxe da instalación e posta a punto. D) Esta autorización outórgase sen prexuízo doutras que sexan de aplicación segundo a lexislación vixente, en especial as relativas á ordenación do territorio e ao medio ambiente. Contra esta resolución, que non é definitiva en vía administrativa, poderá interporse recurso de alzada ante o conselleiro de Economía, Empresa e Innovación, no prazo dun mes contado a partir do día seguinte ao da notificación ou publicación, segundo o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015), sen prexuízo de que as persoas interesadas poidan interpor calquera outro recurso que considere pertinente. Mediante este documento notifícaselle á empresa promotora esta resolución, segundo o esixido no artigo 40.1 da Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015). A Coruña, 8 de setembro do 2021. Isidoro Martínez Arca Xefe territorial da Coruña